Imtella' Marzu 16, 2021 - Aġġornata 16 Ta' Marzu, 2021 9:18am Il-kumpanija tal-Facebook qablet li tħallas lil-kumpanija tal-aħbarijiet News Corp Australia. Dan il-ftehim seħħ ġimgħa wara li l-Awstralja għaddiet liġi meqjusa kontroversjali li kumpanija teknoloġiċi jridu jħallsu għall-kontenut tal-aħbarijiet. Sa issa għadu mhux magħruf kemm Facebook se jħallas lil News Corp. Il-ftehim huwa għal tliet snin u jkoppri l-kontenut kollu li tipproduċi l-kumpanija. News Corp Australia għandha taħt idejha mas-70% tal-gazzetti fl-Awstralja fosthom The Australian, The Daily Telegraph u The Herald Sun. Għandha wkoll news.com.au.